Հավելված 1

ՀՀ Արմավիրի մարզի Արաքս համայնքիավագանու

2023 թվականի դեկտեմբերի 12-ի

 N -Ն որոշման

ՀՀ Արմավիրի մարզի Արաքս համայնքի2024-2026 թվականների միջնաժամկետ ծախսերի ծրագրի եկամուտները և ծախսային քաղաքականությունը շարադրող մասեր

Բովանդակություն

Ներածություն----------------------------------------------------------------------------------2

Գլուխ 1. Զարգացման հիմնական ուղղությունները և սկզբունքները-----------3

Գլուխ 2. Եկամուտներ-----------------------------------------------------------------------5

 2.1. Արաքս համայնքի 2024-2026թվականների կանխատեսվող եկամուտները-5

 2.2.Եկամուտների վերծանումը ըստ առանձին տեսակների------------------------5

Գլուխ 3. Ծախսեր ---------------------------------------------------------------------------------------6

 3.1. Արաքս համայնքի 2024-2026թվականների կանխատեսվող ծախսերը------6

 3.2. Բյուջետային ծախսերի կանխատեսումը ըստ ոլորտների---------------------7

Գլուխ 4. Արաքս համայնքի 2024-2026թվականների կանխատեսվող դեֆիցիտը-8

 ՆԵՐԱԾՈՒԹՅՈՒՆ

 ՀՀ Արմավիրի մարզի Արաքս համայնքի 2024-2026թվականների միջնաժամկետ ծախսերի ծրագիրը (այսուհետ՝ ՄԺԾԾ) հանդիսանում է Արաքս համայնքի զարգացման հեռանկարի թվային արտացոլումը և համայնքի միջնաժամկետ կտրվածքով գլխավոր ֆինանսական փաստաթուղթը, որը և հանդիսանում ելակետ՝ նախագծելու համապատասխան տարվան հաջորդող տարեկան բյուջեն:

ՄԺԾԾ-ն լինելով համայնքի եկամուտների ձևավորման ու ծախսերի կատարման ֆինանսական ծրագիր, ուղղված է ՏԻՄ-երին օրենքով վերապահված լիազորությունների շրջանակներում համայնքային ծրագրերի իրականացմանը:

Եթե ամենապարզ ձևով ներկայացնենք, ՄԺԾԾ-ն հաջորդող 3 տարիների ակնկալվող եկամուտների և առաջարկվող ծրագրերի ու միջոցառումների համապարփակ թվարկումն է ՏԻՄ-երի գործունեության յուրաքանչյուր բնագավառում: Լավագույն դեպքում, ՄԺԾԾ-ն պոտենցիալ սպառողների միջև սահմանափակ միջոցների համապարփակ և հետևողական բաշխումն է: Որպես այդպիսին`ՄԺԾԾ-ն ՏԻՄ-երի գործունեության ֆինանսական կառավարման առանցքն է,որը բերելու է համայնքի կայուն և համաչափ զարգացմանը, ինչպես նաև կընձեռնեն համայնքին առավել արդյունավետ գեներացնել եկամուտները, մասնավորապես միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որը իր հերթին կբերի համայնքի զարգացմանը միտված ծախսերի ավելացմանը:

 ՄԺԾԾ-ն կնպաստի ավելի լայն և հեռանկարային ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որը ըստ էության հասանելի կդարձնի բոլորին՝ այդ թվում քաղաքացիներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումը ըստ ոլորտների՝ թվային տեսքով, ընդ որում սույն ֆինանսական փաստաթղթով առավել կընդգծվի բյուջետային ծրագրերի շարունակականության ապահովման ֆինանսական մեխանիզմները:Սույն փաստաթղթի նպատակն է` ներկայացնել համայնքի բնակիչներին, թե ՏԻՄ-երն ինչպե՞ս են արձագանքում համայնքի բնակիչների բարեկեցության բարձրացմանը` տարաբնույթ ծառայությունների մատուցման և ներդրումային ծրագրերի իրականացման միջոցով:

**ԳԼՈՒԽ 1 .ՀՀ ԱՐՄԱՎԻՐԻ ՄԱՐԶԻ ԱՐԱՔՍ ՀԱՄԱՅՆՔԻ ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ ԵՎ ՍԿԶԲՈՒՆՔՆԵՐԸ**

1. ՀՀ Արմավիրի մարզի Արաքս համայնքի 2024-2026 թվականների համար նախատեսված ծրագրերի իրականացումը հիմնված է համաչափ և կայուն զարգացման սկզբունքի վրա, որի նպատակային իրագործման համար առաջնահերթ են համարվելու և համայնքի զարգացման հիմնական ուղղություններն են՝

• Բարելավել համայնքի ֆինանսական վիճակը՝ ճշտելով հողի հարկի և գույքահարկի բազաները և բարձրացնելով սեփական եկամուտների հավաքագրման մակարդակը:

• Բարձրացնել բնակչությանը մատուցվող համայնքային ծառայությունների մակարդակը և որակը:

• Բարձրացնել ՏԻ-ը բնակիչների ներգրավվածությունը` բնակիչների մասնակցության ձևերի ներդրման և զարգացման միջոցով,

• Բարձրացնել ՏԻՄ-երի գործունեության թափանցիկության, հրապարակայնության և հաշվետվողականության մակարդակը,

• Ապահովել համայնքի ջրային ռեսուրսների նպատակային և արդյունավետ կառավարումն ու օգտագործումը

• Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, ջեռուցման համակարգերի վերականգնման, գույքային վերազինման և այլ աշխատանքներ:

• Կապիտալ ներդրումներ կատարել համայնքի բնակարանային-կոմունալ տնտեսության, բարեկարգման և ճանապարհային տնտեսության բնագավառներում:

• Աշխուժացնել համայնքի մշակութային, մարզական և հասարակական կյանքը:

• Իրականացնել սոցիալական տարաբնույթ ծրագրեր:

• Նախադպրոցական հաստատությունների և դպրոցների մատչելիության և ներառականության հնարավորությունների ապահովումը

• Նախադպրոցական և արտադպրոցական կազմակերպությունների հիմնանորոգումը:

• Նախակրթական, կրթական, մշակութային և սպորտային օբյեկտների հիմնանորոգման աշխատանքների շարունակականության ապահովումը:

• Մշակույթի ոլորտի ենթակառուցվածքների զարգացում, մշակութային ծառայություններից օգտվելու ներառականության ապահովումը:

• Փողոցային լուսավորության համակարգի արդիականացումը, էներգախնայող համակարգերի ներդրումը, համակարգի անվտանգության և հուսալիության աստիճանի բարձրացումը:

• Երեխաների իրավունքների պաշտպանությունն ու անչափահասների հետ տարվող աշխատանքների բարելավումը:

• Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:

• Թափոնների կառավարման ժամանակակից համակարգի ստեղծման, այդ թվում՝ աղբահանության կազմակերպման և կարգավորման, նոր աղբավայրի ստեղծման ապահովումը:

Համայնքի զարգացման հիմնական ուղղությունները ուղղված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը:

**ԳԼՈՒԽ 2. ԵԿԱՄՈՒՏՆԵՐ**

**2.1. ՀՀ ԱՐՄԱՎԻՐԻ ՄԱՐԶԻ ԱՐԱՔՍ ՀԱՄԱՅՆՔԻ 2024-2026 ԹՎԱԿԱՆՆԵՐԻ ԿԱՆԽԱՏԵՍՎՈՂ ԵԿԱՄՈՒՏՆԵՐԸ**

1. Արաքս համայնքի 2024-2026 թվականների եկամուտները կանխատեսվել են համապատասխանաբար՝ 2060441,0 , 2114270.0 և 213884.2հազար դրամ:

Հատկանշանական է, որ ընդամենը եկամուտների կազմում աճ է նախատեսվում գրեթե բոլոր բյուջետային բաժիններում և խմբերում, մասնավորապես հարկ է նկատել Երևան քաղաքի սեփական եկամուտների դինամիկան, որը հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ մասով սահմանված դրույթների կիրառմամբ, որի արդյունքում միջնաժամկետ կտրվածքով սեփական եկամուտների կազմում հիմնական աճը նախատեսվում է հարկ անշարժ գույքի մասով եկամտատեսակից:

**2.2. ԵԿԱՄՈՒՏՆԵՐԻ ՎԵՐԾԱԱՆՈՒՄԸ ԸՍՏ ԱՌԱՆՁԻՆ ՏԵՍԱԿՆԵՐԻ**

 1. ՀՀ Արմավիրի մարզի Արաքս համայնքի 2024-2026 թվականների եկամուտների կազմում՝ սեփական եկամուտների ցուցանիշը համապատասխանաբար կազմում է 388166,1, 402148.1, 406720.6 հազար դրամ, և սույն դինամիկան դիտարկելիս հարկ է արձանագրել, որ աճը կանխատեսվում է 5 տարվա կտրվածքով, հաշվի առնելով նաև 2022 թվականը՝ 350447,2 հազար դրամ և 2023 թվականը՝ 356173,9հազար դրամ:

 2. 2024-2025թթ. ՄԺԺԾ-ով սեփական եկամուտների կազմում էապես աճող եկամտատեսակներն են՝

1) Գույքահարկ անշարժ գույքի մասով համապատասխանաբար՝ 106231,9, 115000,0 և 120000,0 հազար դրամ,

2) Գույքահարկ փոխադրամիջոցների մասով՝ 172032,5, 175000,0 և 180000,0 հազար դրամ,

3) Այլ եկամուտներ՝ 83971,4, 87471,4 և 91954.7 հազար դրամ,

4) Տեղական տուրքեր՝ 9363,6, 9383,6 և 9393,6 հազար դրամ

5)Տեղական վճարներ՝ 68863,6, 69863,6 և 74346,9 հազար դրամ

 3. Պետության կողմից տրամադրվող հատկացվող շնորհները՝ այդ թվում ֆինանսական համահարթեցման սկզբունքով տրվող դոտացիան, նախնական կանխատեսմամբ նախատեսվում է մնալ անփոփոխ, սուբվենցիաները կանխատեսվում է համապատասխանաբար՝ 810000,0, 850000,0 և 860000,0 հազար դրամ:

**ԳԼՈՒԽ 3. ԾԱԽՍԵՐ**

**3.1. ՀՀ ԱՐՄԱՎԻՐԻ ՄԱՐԶԻ ԱՐԱՔՍ ՀԱՄԱՅՆՔԻ 2024-2026 ԹՎԱԿԱՆՆԵՐԻ ԿԱՆԽԱՏԵՍՎՈՂ ԾԱԽՍԵՐԸ**

 1. Արաքս համայնքի 2024-2026 թվականների ծախսերը կանխատեսվում են համապատասխանաբար՝ 2060441,0, 2114270,0 և 2138842,2 հազար դրամ և միտված են համայնքի համաչափ և կայուն զարգացմանը: Ծախսերի քաղաքականության և նպատակներին հասնելու սկզբնաղբյուրն է հանդիսանում Արաքսի համայնքապետարանի պահպանման ծախսերի համատեքստում ստանալ այնպիսի մարդկային ռեսուրս, որը ի վիճակի կլինի համապատասխան ծառայությունները մատուցել և լուծելով համայնքի առջև դրված կայուն զարգացման պահանջը՝ մշակելով և կատարելով դրա իրագործմանն ուղղված բյուջետային ծրագրերը: Ծախսային մասը նախագծվել է հետևելով բյուջետային հաշվեկշռվածության սկզբունքին՝ ապահովելով բյուջեների կառուցման ստանդարտները:

 3.1. Բյուջետային ծախսերի կանխատեսումը ըստ ոլորտների

 1. Կանխատեսվող բյուջետային ծախսերի բաշխման ոլորտային սկզբունքը կայանում է Արաքս համայնքի համաչափ զարգացման և ոլորտային ուսումնասիրությունների արդյունքում հանգած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.

1) Ընդհանուր բնույթի հանրային ծառայություններ համապատասխանաբար՝512000,0, 497600,0 և 532551,2 հազար դրամ

2) Տնտեսական հարաբերություններ՝ 710000,0, 690870,0 և 697591,0հազար դրամ

3) Շրջակա միջավայրի պաշտպանություն՝ 90000,0, 90000,0 և 90000,0 հազար դրամ

4) Բնակարանային շինարարություն և կոմունալ ծառայություն՝ 325608,0, 289000,0 և 369000,0հազար դրամ

5) Հանգիստ, մշակույթ և կրոն՝ 406430,0, 475000,0 և 360700,0 հազար դրամ

6) Կրթություն՝ 414700,0, 455000,0 և 490000,0հազար դրամ

7) Սոցիալական պաշտպանություն՝ 30000,0, 30000,0 և 30000,0 հազար դրամ

8) Հիմնական բաժիններին չդասվող պահուստային ֆոնդեր՝ 250000,0, 252000,0 և 255000,0հազար դրամ

 2. Արաքս համայնքի 2024-2026 թվականների միջնաժամկետ ծախսերի խոշոր, նշանակալից և շարունակական ծախսային ծրագրերից են՝ Նախադպրոցական հաստատությունների կառուցում և վերանորոգումը՝ համապատասխանաբար՝ 160000,0, 200000,0 և 200000,0հազար դրամ, որի շրջանակներում նախատեսվում է հիմնանորոգել թվով 6 մանկապարտեզների բակեր/ Արտիմետ, Ջրարբի, Մեծամոր, Գրիբոյեդով, Հայկաշեն և Արաքս գյուղերի/, ինչպես նաև Մեծամոր գյուղի մանկապարեզի բակի հիմնանորոգման աշխատանքների շարունակականությունը, որոնց հիմնանորոգումը սկսվել է դեռևս 2023 թվականին: Ջրահեռացման և ջրամատակարարման համակարգերի կառուցման և պահպանման համար ՝համապատասանաբար՝ 188090,0, 15000,0,0 և 190000,0 հազար դրամ/Հայկաշեն գյուղի 1500գծմ ջրամատակարարման և 1500գծմ ջրահեռացման, Արաքս գյուղի 300գծմ ջրահեռացման, Ջրառատ գյուղի 250գծմ ջրամատակարարման, Ջրարբի գյուղի600գծմ ջրահեռացման, Լուսագյուղի 800գծմ ջրահեռացման, Գայ գյուղի 300գծմ ջրահեռացման , Մեծամոր գյուղի 300գծմ ջրահեռացման համակարգերի/, գազաֆիկացման համակարգի կառուցման և պահպանման համար նախատեսվել է համապատասխանաբար՝ 305800,0, 300000,0 և 250000,0 հազար դրամ/ Հայկաշեն գյուղի գազաֆիկացման, Մեծամոր և Արաքս գյուղերի սնող գազատար խողովակի կառուցման, Արաքս գյուղի Դեմիրճյան և Դրոյի փողոցների, Մեծամոր գյուղի Սարյան և Աբովյան փողոցների գազաֆիկացման աշխատանքների ձեռք բերման համար/, ոռոգման ցանցի կառուցման աշխատանքների համար նախատեսվել է համապատասխանաբար՝ 95000,0, 105000,0 և 155000,0 հազար դրամ/Արաքս գյուղի 460մ, Առատաշեն գյուղի 1100մ, Լուսագյուղ գյուղի 700մ ցանցերի կառուցում/, լուսավորության համակարգի վերակառուցման և պահպանման աշխատանքների ձեռք բերման համար նախատեսվել է համապատասխանաբար՝ 69018,0, 80000,0 և 120000,0 հազար դրամ/ Ջրառատ գյուղի 3կմ , Գայ գյուղի 5,8 կմ, Ապագա գյուղի 1,5կմ –ի համար/,կենտրոնական ճանապարհների վերանորգման և պահպանման համար համապատասխանաբար նախատեսվել է 261386,0 250000,0 և 250000,0 հազար դրամ/ Խորոնք գյուղի կենտրոնական ճանապարհների 600մ և Առատաշեն գյուզի 1000մ մայթեզրերի սալարկում, Ապագա գյուղի 700մ, Արաքս գյուղի 200մ, Գրիբոյեդով գյուղի դեպի Էջմիածին տանող ճանապարհների ասֆալտապատում/, Եկեղեցիների տարածքների բակերի բարկարգման և պահպանման համար՝ համապատասխանաբար՝ 80000,0, 50000,0 և 90000,0 հազար դրամ/ Արտիմետ և Գայ գյուղերի եկեղեցու բակերի/, մշակույթների տների և նրանց հարակից այգիների բակերի վերանորոգման և բարեկարգման աշխատանքների ձեռք բերման համար՝ համապատասխանաբար հատկացվել է 180000,0, 100000,0 և 100000,0 հազար դրամ/ Մեծամոր գյուղի մշակույթի տան տանիքի , Ակնաշեն գյուղի մշակույթի տան, Արաքս գյուղի մշակույթի տան հարակից այգու 2-րդ փուլի, ինչպես նաև Հայկաշեն, Գայ, Ջրառատ գյուղերի և Արաքս գյուղի մշակույթի տան 2-րդ հարկի վերանորոգման աշխատանքների շարունակականությունը, որոնց հիմնանորոգումը սկսել է 2023 թվականին, համայնքապետարանի վարչական ղեկավարների նստավայրերի վերանորոգման համար հատկացվել ՝ 25000,0, 25000,0 և 35000,0 հազար դրամ:

**ԳԼՈՒԽ 4. ՀՀ ԱՐՄԱՎԻՐԻ ՄԱՐԶԻ ԱՐԱՔՍ ՀԱՄԱՅՆՔԻ 2024-2026 ԹՎԱԿԱՆՆԵՐԻ ԿԱՆԽԱՏԵՍՎՈՂ ԴԵՖԻՑԻՏԸ**

 1. 2024-2026 թվականների կանխատեսվող դեֆիցիտի կամ հավելուրդի ֆինանսավորման աղբյուրների կազմում արտացոլված են տարեսկզբի ազատ մնացորդի վարչական մասից ֆոնդային մաս անցնող և հենց ֆոնդային մասում կանխատեսվող բյուջետային միջոցները, որի ընդհանուր պատկերով 2024-2026 թվականների կանխատեսվող դեֆիցիտը կազմում է 703141,0 , 666000,0 և 686000,0 հազար դրամ: